**** 

Projekt „Mladi znanstvenici: otkrijmo AI i STEM”

Projekt „Mladi znanstvenici: otkrijmo AI i STEM“, SF.2.4.06.04.0028, provodi Europska poslovna udruga uz podršku Europske unije kroz Europski socijalni fond plus (ESF+), u okviru poziva „Jačanje kapaciteta organizacija civilnoga društva za promociju STEM-a“, u razdoblju od 12.3.2025. do 12.3.2028..

Jedan od ciljeva projekta je razviti i provesti radionice i javne događaje temeljene na suvremenim metodama rada s djecom i učenicima. Naša škola je partner na projektu te sudjeluje u osmišljavanju i provedbi sljedećih aktivnosti:

* Radionice o umjetnoj inteligenciji za djecu i učenike od 6 do 14 godina
* Izložbe radova djece i učenika
* Projekcije edukativnih filmova o umjetnoj inteligenciji
* Interaktivne radionice o umjetnoj inteligenciji

Za prijavu sudjelovanja vašeg djeteta u projektu molimo vas da ispunite sljedeći prijavni obrazac. Odabir sudionika provodit će se prema redoslijedu zaprimanja prijava. Sudjelovanje je besplatno, a prethodno znanje o umjetnoj inteligenciji nije uvjet za upis.

**Prijavni obrazac**

|  |  |
| --- | --- |
| Informacije o djetetu/učeniku | |
| Ime i prezime djeteta/učenika |  |
| Datum rođenja |  |
| OIB |  |
| Spol |  |
| Obrazovna ustanova (ako je primjenjivo) |  |
| Razred (ako je primjenjivo) |  |
| Adresa |  |
| Informacije o roditelju / skrbniku | | |
| Ime i prezime roditelja/skrbnika |  |
| E-mail |  |
| Kontakt telefon |  |
| Adresa |  |

SUGLASNOST ZA OBRADU OSOBNIH PODATAKA

Upisom svog djeteta slažete se sa sljedećim:

1. Suglasan/suglasna sam da Europska poslovna udruga prikuplja podatke moga djeteta u svrhu prijave i sudjelovanja u projektu „Mladi znanstvenici: otkrijmo AI i STEM“.
2. Suglasan / suglasna sam da Europska poslovna udruga fotografira i/ili snima sudjelovanje moga djeteta u svim aktivnostima projekta „Mladi znanstvenici: otkrijmo AI i STEM“ te da snimljene fotografije i videozapise može objavljivati na društvenim mrežama, na web stranici projekta, na web stranicama partnerskih institucija i u javnim medijima, isključivo u svrhu promocije projekta te izvještavanja prema Europskoj komisiji i Uredu za udruge, kao davateljima financijske potpore za projekt.

Europska poslovna udruga obvezna je s osobnim podacima postupati sukladno Općoj uredbi o zaštiti podataka (GDPR). Ova privola dana je dobrovoljno te ju je u svakom trenutku moguće povući i zatražiti prestanak daljnje obrade osobnih podataka. Povlačenje privole ne utječe na zakonitost obrade koja se temeljila na privoli prije njezina povlačenja.

Osobni podaci prikupljaju se i obrađuju isključivo u svrhu provedbe i administracije projekta „Mladi znanstvenici: otkrijmo AI i STEM“, uključujući vođenje evidencije sudionika, organizaciju aktivnosti, izvještavanje davateljima financijskih sredstava te informiranje javnosti o projektnim aktivnostima. Voditelj obrade podataka je Europska poslovna udruga. Za sva pitanja vezana uz obradu osobnih podataka ili za ostvarivanje prava sukladno GDPR-u moguće je obratiti se udruzi na adresu e-pošte: info@mladiznanstvenici.eu

OSLABAĐANJE OD ODGOVORNOSTI

Upisom svog djeteta slažete se sa sljedećim: Iako se ulažu svi napori kako bi se osiguralo sigurno okruženje, svjestan / svjesna sam da uvijek postoji određeni rizik od nezgode. Podnošenjem prijavnog obrasca prihvaćam odgovornost za sve medicinske troškove koji mogu nastati uslijed bolesti ili ozljede tijekom sudjelovanja moga djeteta u projektu. Oslobađam Europsku poslovnu udrugu svih odgovornosti, zahtjeva i/ili šteta koje bi mogle proizaći iz osobne ozljede bilo koje vrste. U slučaju potrebe ovlašćujem osoblje Europske poslovne udruge da mojem djetetu pruži prvu pomoć i, prema procjeni situacije,

organizira odgovarajuću medicinsku skrb. Europska poslovna udruga ne preuzima odgovornost za dobrobit i sigurnost polaznika izvan vremena održavanja projektnih aktivnosti.

Datum:

Ime roditelja/skrbnika:

Potpis roditelja/skrbnika:

**Ispunjeni obrazac zajedno s obrascem odabira termina radionice pošaljite na info@mladiznanstvenici.eu. Prijavni obrazac i raspored planiranih radionica dostupni su također na poveznici: <https://mladiznanstvenici.eu/upisi/>**

Više informacija o projektu dostupno je na: [www.mladiznanstvenici.eu](https://www.mladiznanstvenici.eu/)

Više informacija o Europskom socijalnom fondu + dostupno je na: <https://esf.hr/esfplus/>